CELEX: 62015CN0356
Language: da
Date: 2015-07-13 00:00:00
Title: Sag C-356/15: Sag anlagt den 13. juli 2015 — Europa-Kommissionen mod Kongeriget Belgien

14.9.2015   
            
            
               DA
            
            
               Den Europæiske Unions Tidende
            
            
               C 302/25
            
         Sag anlagt den 13. juli 2015 — Europa-Kommissionen mod Kongeriget Belgien
   (Sag C-356/15)
   (2015/C 302/32)
   Processprog: fransk
   
      Parter
   
   
      Sagsøger: Europa-Kommissionen (ved D. Martin, som befuldmægtiget)
   
      Sagsøgt: Kongeriget Belgien
   
      Sagsøgerens påstande
   
   
               —
            
            
               Det fastslås, at Kongeriget Belgien har tilsidesat sine forpligtelser i henhold til 11, 12 og 76, stk. 6, i Europa-Parlamentets og Rådets forordning (EF) nr. 883/2004 (1) af 29. april 2004 om koordinering af de sociale sikringsordninger, artikel 5 i Europa-Parlamentets og Rådets forordning (EF) nr. 987/2009 (2) af 16. september 2009 om de nærmere regler til gennemførelse af forordning (EF) nr. 883/2004 og afgørelse A1 truffet af Den Administrative Kommission for Koordinering af Sociale Sikringsordninger (3), idet det vedtog artikel 23 og 24 i rammelov af 27. december 2012.
            
         
               —
            
            
               Kongeriget Belgien tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Kommissionen er af den opfattelse, at Kongeriget Belgien ved vedtagelsen af artikel 23 og 24 i rammelov af 27. december 2012 har tilsidesat artikel 11, 12 og 76 i forordning (EF) nr. 883/2004, artikel 5 i forordning (EF) nr. 987/2009 om de nærmere regler til gennemførelse af forordning (EF) nr. 883/2004, og afgørelse A1 truffet af Den Administrative Kommission for Koordinering af Sociale Sikringsordninger, eftersom det ikke har anerkendt den bindende karakter af det dokument fra den udstationerede arbejdstagers oprindelsesmedlemsstat, der bekræfter, at han er omfattet af denne medlemsstats lovgivning om sociale sikring.
   
      (1)  EUT L 166. s. 1,
   
      (2)  EUT L 284, s. 1.
   
      (3)  EUT C 106 af 24.4.2010, s. 1.